3. ลักษณะการประกอบธุรกิจ

  3.1. ประวัติความเป็นมาและพัฒนาการที่สำคัญ

กลุ่มธุรกิจร้านอาหารและเบเกอรี่ภายใต้เครื่องหมายการค้า เอส แอนด์ พี ก่อตั้งขึ้นเมื่อปี 2516
เป็น ร้านขายอาหาร ไอศกรีม และของว่าง ในซอยสุขุมวิท 23
ได้รับความนิยมและการตอบรับจากลูกค้าจำนวนมากจึงมีแนวคิดในการขยายประเภทธุรกิจเพิ่มขึ้นด้วยการทำธุรกิจร้านเบเกอรี่
และประสบความสำเร็จจากการเป็นผู้นำในการผลิตเค้กแต่งหน้า
ตามสั่งและเค้กลายการ์ตูนรายแรกในประเทศไทย
ธุรกิจอาหารและเบเกอรี่ของร้านได้รับความนิยมและแพร่หลายในกลุ่มลูกค้าส่งผลให้มีการขยายสาขาอย่างรวดเร็วโดยเฉพาะแหล่งทำเลที่สำคัญทั้งในกรุงเทพมหานครและต่างจังหวัด

ในปี 2532 บริษัท เอส แอนด์ พี ซินดิเคท จำกัด (มหาชน)
ได้เข้าจดทะเบียนในตลาดหลักทรัพย์แห่งประเทศไทย
บริษัทมีการลงทุนและขยายงานทั้งทางด้านธุรกิจร้านอาหารและการผลิตเบเกอรี่อย่างต่อเนื่อง
ภายใต้แบรนด์ “เอส แอนด์ พี” ประกอบด้วย ธุรกิจร้านอาหาร เอส แอนด์ พี และธุรกิจเอส
แอนด์ พี เบเกอรี่ช้อพ
โดยมุ่งเน้นการขยายฐานลูกค้าให้มีความหลากหลายเพิ่มขึ้นบริษัทสามารถสร้างเครื่องหมายการค้า
“เอส แอนด์ พี” ให้เป็นที่ยอมรับได้อย่างรวดเร็ว
นอกจากนี้บริษัทยังสามารถนำเสนอและสร้างแบรนด์ใหม่ ๆ ให้เป็นที่ยอมรับแก่กลุ่มลูกค้าในระดับต่าง
ๆ อย่างแพร่หลาย ได้แก่ “ภัทรา” “พาทิโอ” “บลูคัพ” “วานิลลา”
บริการอาหารญี่ปุ่นภายใต้แบรนด์ "โตเกียวโชกุโด” “ไมเซน”และผลิตภัณฑ์ขนมไทย “Simply
Thai” รวมทั้งขนมไหว้พระจันทร์ตรา “S&P” และ “มังกรทอง"

ในปี 2533 บริษัทได้มีการขยายฐานลูกค้าไปยังต่างประเทศ
โดยได้เปิดร้านอาหารไทยแห่งแรกภายใต้ชื่อร้าน “ภัทรา” (Patara Fine Thai Cuisine)
ที่กรุงลอนดอน ประเทศอังกฤษ
ซึ่งได้รับการตอบรับเป็นอย่างดีประกอบกับความนิยมของอาหารไทยในต่างประเทศมีมากขึ้น
จึงมีการขยายร้านอาหารอย่างต่อเนื่อง โดย ณ วันที่ 31 ธันวาคม 2555 บริษัท
มีสาขาร้านอาหารไทยในต่างประเทศ รวม 22 สาขา ภายใต้แบรนด์ Patara, SUDA, Siam
Kitchen Bangkok Jam และ Bangkok Beat Bistro

บริษัทได้มีการวิจัยและพัฒนาด้านธุรกิจอาหารสำเร็จรูปภายใต้ แบรนด์ “Quick Meal“
และเริ่มเข้าสู่ธุรกิจอาหารแช่แข็งพร้อมรับประทานและผลิตภัณฑ์ไส้กรอกเพื่อตอบสนองต่อทัศนคติและพฤติกรรมที่เปลี่ยนแปลงไปของผู้บริโภค
บริษัทได้ลงทุนด้านการวิจัยและพัฒนาด้านธุรกิจอาหารสำเร็จรูปอย่างต่อเนื่อง
ทั้งนี้เพื่อให้สินค้าของบริษัทได้รับการยอมรับจากกลุ่มผู้บริโภคเพิ่มขึ้น โดยเน้นจุดแข็งในด้าน คุณภาพ
รสชาติ และความหลากหลายของเมนู และเพื่อให้การทำธุรกิจ ครบวงจรเพิ่มขึ้น กลุ่มเอส แอนด์ พี
ได้มีการขยายฐานการให้บริการจัดเลี้ยงนอกสถานที่ภายใต้แบรนด์ “Caterman”
บริการจัดส่งอาหารถึงบ้าน และบริการอาหารปิ่นโต (Delivery : 1344)
ทำให้บริษัทสามารถเป็นผู้นำทางธุรกิจร้านอาหารและเบเกอรี่
รวมทั้งการบริการที่ครอบคลุมช่องทางการจำหน่ายต่าง ๆ ในตลาดทั้งในประเทศและต่างประเทศ

3.2 ภาพรวมการประกอบธุรกิจของบริษัทและบริษัทในเครือ

บริษัทเอส แอนด์ พี ซินดิเคท จำกัด (มหาชน) และกลุ่มบริษัทในเครือ ประกอบธุรกิจร้านอาหาร
กาแฟ และเครื่องดื่ม ร้านจำหน่ายผลิตภัณฑ์เบเกอรี่ และอาหารสำเร็จรูปต่าง ๆ
พร้อมทั้งเป็นผู้ผลิตในอุตสาหกรรมอาหาร ภายใต้ชื่อ เอส แอนด์ พี
ซึ่งมีรายละเอียดการดำเนินธุรกิจ ประเภทผลิตภัณฑ์สินค้าและบริการ และโครงสร้างกลุ่ม บริษัท
เอส แอนด์ พี ดังต่อไปนี้

3.2.1 กลุ่มธุรกิจที่ดำเนินการโดย บริษัท เอส แอนด์ พี ซินดิเคท จำกัด (มหาชน)

(1) ธุรกิจร้านอาหารและร้านเบเกอรี่ในประเทศ

ณ วันที่ 31 ธันวาคม 2555
บริษัทมีร้านอาหารและร้านเบเกอรี่ที่ดำเนินการอยู่ภายใต้การดำเนินการของ เอส แอนด์ พี รวม
416 สาขา ถือเป็นช่องทางจัดจำหน่ายที่สำคัญและทำรายได้หลักของบริษัท
ซึ่งบริษัทได้วางตำแหน่งผลิตภัณฑ์และบริการของร้านแยกตามกลุ่มลูกค้าเป้าหมายโดยแต่ละร้านมีความโดดเด่นเฉพาะตัวที่แตกต่างกัน
ทั้งนี้เพื่อให้สามารถเข้าถึงและครอบคลุมกลุ่มลูกค้าเป้าหมายอย่างทั่วถึง อาทิ
ร้านอาหารและร้านเบเกอรี่ เอส แอนด์ พี มุ่งเน้นกลุ่มลูกค้าในวงกว้าง (Mass
Customization) ในขณะที่ร้านอาหารแบรนด์อื่นมุ่งเน้นกลุ่มลูกค้า ที่มีลักษณะเฉพาะเจาะจง
(Specialty Restaurant)
โดยสรุปรายละเอียดของร้านอาหารและเบเกอรี่ในประเทศของบริษัท ได้ดังนี้

  -------------------------- ----------------- --------------- -------------
  กลุ่มร้านอาหารและเบเกอรี่       จำนวนสาขา                         

                             กรุงเทพและปริมณฑล   ต่างจังหวัด        รวม

  S&P Restaurant & Bakery    64                41              105

  S&P Bakery Shop            107               192             299

  Vanilla Group              7                 -               7

  ร้าน Patio                  1                 -               1

  ร้าน Tokyo Shokudo          1                 -               1

  ร้าน Patara                 1                 -               1

  ร้าน Grand Seaside          -                 1               1

  ร้าน Pizza Patio            1                 -               1

  รวม                        182               234             416
  -------------------------- ----------------- --------------- -------------

หมายเหตุ : บริษัทมีเคาน์เตอร์กาแฟ “BlueCup” อยู่ในร้านอาหารและเบเกอรี่ S&P จำนวน
211 แห่ง

(1.1) S&P Restaurant & Bakery

ร้านอาหารที่ให้การบริการเต็มรูปแบบด้วยอาหารไทย และนานาชาติหลากหลาย เครื่องดื่ม และ
ของหวานที่มีให้เลือกมากมาย อาทิ เครื่องดื่มBlueCup ผลิตภัณฑ์เบเกอรี่ ไอศกรีม
รวมถึงสินค้าพร้อมรับประทานมากมาย ใส่ใจในทุกรายละเอียด คุณภาพ ความสดใหม่ ความสะอาด
ความปลอดภัยตลอดจนการเลือกคัดสรรวัตถุดิบอย่างมีคุณภาพสร้างสรรค์ เมนูจากเชฟมืออาชีพ
โดยให้บริการลูกค้าหลากหลายกลุ่มตั้งแต่วัยรุ่น คนทำงาน และครอบครัว
มีบริการหลากหลายให้เลือกทั้งการรับประทานที่ร้าน (Eat in) การซื้อกลับบ้าน (Take away)
และบริการจัดส่งให้ที่บ้าน (Delivery)
นอกจากนี้ยังเป็นร้านอาหารที่ผู้บริโภคสามารถเลือกซื้ออาหารสำเร็จรูปแช่แข็ง คุกกี้ที่หลากหลาย
และขนมไทย ซึ่งถือเป็นทางเลือกง่าย ๆ ที่อร่อยสำหรับทุก ๆ คนตลอดวัน

(1.2) S&P Bakery Shop & Corner

ร้านเบเกอรี่ที่เลือกทำเลเข้าหาลูกค้าในกลุ่มต่าง ๆ ในแหล่งชุมชนทั่วไป เช่น ซูเปอร์มาร์เก็ตห้าง
สรรพสินค้า อาคารสำนักงาน เพื่อความสะดวกในการซื้อผลิตภัณฑ์เครื่องดื่มกาแฟBlueCup เบเกอรี่
เค้กคุกกี้ แซนวิช และขนมปัง พร้อมทั้งอาหารสำเร็จรูปอื่น ๆ โดยเน้นทำเลในกรุงเทพฯ ปริมณฑล
ให้ครอบคลุมพื้นที่สำคัญ ๆ ในแต่ละภาคของประเทศ

(1.3) Vanilla Group

Vanilla Group เป็นกลุ่มร้านอาหารที่ออกแบบมาเพื่อเข้าถึงลูกค้ากลุ่มวัยรุ่นและวัยทำงานที่ทันสมัย
มีรสนิยมและความเป็นตัวของตัวเองร้านอาหารใน Vanilla Group
จะนำเสนออาหารที่มีคุณภาพในบรรยากาศที่มีเอกลักษณ์ของตัวเอง

-   ร้าน Vanilla Industry: Tea Cake / D.I.Y bakery / Cooking Workshop

ร้านอาหารทันสมัยเอาใจวัยรุ่น
และนักเรียนตั้งอยู่ใจกลางย่านสยามสแควร์เป็นการผสมผสานระหว่าง โมเดิร์นและคลาสสิค
บริการอาหาร ซุป สลัด พาสต้า เค้ก
มีการสอนทำอาหารเพื่อให้ผู้เรียนสามารถนำกลับไปทำให้คนที่บ้านรับประทาน
หรือจัดปาร์ตี้เองได้ที่บ้าน

-   ร้าน Vanilla Brasserie: Cafe/patisserie Salon de the Creperie/
    Chocolatier/ Confiserie

มีแรงบันดาลใจจากรูปแบบของ French Café นำมาประยุกต์เพื่อให้เข้ากับ Lifestyle
ที่ทันสมัยของกลุ่มลูกค้าของสถานที่ตั้ง (สยามพารากอน ช็อปปิ้งมอลล์)
นำเสนอความพิถีพิถันของการสร้างสรรค์เมนู อาทิ พาสต้า สลัด- แซนวิช
และขนมหวานสไตล์ฝรั่งเศส พร้อมทั้งสินค้าที่ระลึก

-   ร้าน Vanilla Crepe Cafe: Self-Service Cafe

ตกแต่งในสไตล์ Mini Loft เฟอร์นิเจอร์ในร้านเน้นแบบสแกนดิเนเวียน
ทางร้านมีเมนูเครปคาวหวานหลากหลายกว่า 40 เมนู และเมนูแนะนำอื่น ๆ ที่ขึ้นชื่อของวานิลลา
พร้อมเครื่องดื่มเพิ่มความสดชื่นหลากหลายเมนูในสไตล์คาเฟ่

-   ร้าน Vanilla Café: Japanese Style Cafe

ร้านอาหารสไตล์อิตาเลียน-ญี่ปุ่นบรรยากาศการตกแต่ง Retro
สไตล์ญี่ปุ่นที่เน้นความเรียบง่ายให้แต่ละมุมในร้านมีความเป็นส่วนตัว
จูงใจด้วยการคิดค้นเค้กและขนมญี่ปุ่นที่หลากหลายเหมือนมารับประทานอาหารที่บ้านเพื่อน
ทางเลือกใหม่ที่ประสบความสำเร็จอย่างมากในการสร้างความพึงพอใจให้กลุ่มลูกค้าระดับบน

-   ร้าน Royal Vanilla: Tea Room-Dimsum

ร้านอาหารจีนทันสมัย บรรยากาศแบบโรงเตี๊ยมจีนโบราณ
การตกแต่งใช้เฟอร์นิเจอร์ที่เรียบง่ายสไตล์จีนให้บริการอาหารประเภทเมนูติ่มซำ
และอาหารจีนที่คุ้นเคยและเป็นกันเองในสไตล์วานิลลา

-   ร้าน Vanilla Home Café: Quick Lunch & Street Food

ร้านอาหารไทยสไตล์วานิลลาภายใต้คอนเซปส์ “อาหารไทยพื้นบ้านทานง่าย”
ใส่ใจในเรื่องการคัดสรรวัตถุดิบที่สดใหม่ มีคุณภาพและนำมาปรุงอย่างพิถีพิถัน พร้อมนำเสนอเบเกอรี่
เครื่องดื่ม และขนมหวานที่ผสมผสานวัตถุแบบไทย

-   ร้าน Sauce: Art literature Cookbook

ร้านหนังสือตกแต่งตัวร้านเป็นสไตล์ loft มีความทันสมัยจำหน่ายหนังสือศิลปะ วรรณกรรม และ
Cookbook และของที่ระลึกสไตล์วานิลลา

-   ร้าน Teppan Ice: เทปปันไอซ์ไอศกรีมผัดสไตล์ญี่ปุ่น

ไอศกรีมผัดบนกะทะเย็นสไตล์ญี่ปุ่น อร่อยแบบหวานน้อย ไขมันต่ำ มีหลากหลายรสชาติ
ทั้งรสน้ำเต้าหู้แบบดั้งเดิม รสโยเกิร์ตผลไม้ รสดังโกะและรสวาซาบิ รสชาติแปลกใหม่ล่าสุดจากญี่ปุ่น

(1.4) Patio: Delicatessen

ร้านอาหารนานาชาติ Delicatessen บริการลูกค้าเฉพาะกลุ่มที่ชื่นชอบอาหารนานาชาติในลักษณะ
Home Style Cooking ในบรรยากาศเรียบง่าย และสบาย ๆ

(1.5) Tokyo Shokudo

จากการผสมผสานวิถีการกินแบบดั้งเดิมของชาวญี่ปุ่นกับวัฒนธรรมการกินร่วมสมัยของคนโตเกียว
ในปัจจุบันจนได้เป็นสูตรเฉพาะตัวของ “โตเกียว โชคุโด” ที่ซึ่งมีการคัดสรรวัตถุดิบหลากหลายชนิด
จากท้องถิ่นอันเลื่องชื่อของจังหวัดต่าง ๆ ทั่วหมู่เกาะญี่ปุ่นและทั่วทุกมุมโลกมาเป็นส่วนผสม
เพื่อให้ทุกเมนูคือจานโปรด สำหรับผู้หลงใหลอาหารญี่ปุ่นในรสชาติความอร่อยในสไตล์ของคนโตเกียว

(1.6) Patara : Fine Thai Cuisine

บริการอาหารไทยร่วมสมัย สำหรับงานเลี้ยงสังสรรค์เชิงธุรกิจ และโอกาสพิเศษต่าง ๆ
รวมทั้งการจัดงานประชุมและงานพิธีมงคล ในบรรยากาศวัฒนธรรมไทยอันอบอุ่นสบายแต่มีระดับ
และได้รับรางวัลThailand Best Restaurant ติดต่อกันมา 9 ปี

(1.7) Grand Seaside: Seafood

ร้านอาหารทะเล และอาหารไทยร่วมสมัยในบรรยากาศสบาย ๆ ชายทะเลบริเวณปลายแหลมฟาน
อำเภอศรีราชา จังหวัดชลบุรี

(1.8) Pizza Patio

ร้านพิซซ่าสไตล์อิตาเลียนแท้ ๆ ปัจจุบันเปิดบริการที่ซอยสุขุมวิท 49

(1.9) BlueCup Coffee

ร้าน BlueCup Coffee เป็นจุดจำหน่ายกาแฟสดคุณภาพในร้านเอสแอนด์พี
เริ่มต้นขึ้นเป็นครั้งแรกเมื่อวันที่ 21 มกราคม 2545ที่โรงพยาบาลศิริราช
ซึ่งในขณะนั้นเป็นช่วงที่ตลาดกาแฟสดกำลังเริ่มพัฒนาในประเทศไทย
เมื่อหันกลับมาเห็นถึงความพร้อมของบริษัทศักยภาพและทรัพยากรที่ต้องการให้ร้านเอสแอนด์พี
มีกาแฟสดคุณภาพไว้คอยให้บริการและถือเป็นจุดกำเนิดของชื่อBlueCup Coffee ตั้งแต่นั้นเป็นต้นมา
ปัจจุบันกาแฟ BlueCupในร้านเอสแอนด์พี มีทั้งหมด 211 จุดขายทั่วประเทศ
เป้าหมายในการดำเนินธุรกิจของ BlueCup Coffee
คือเป็นร้านกาแฟชั้นนำที่อยู่ในใจของผู้บริโภคคนไทยที่มีกาแฟสดคุณภาพ อาหารและเบเกอรี่อร่อย
ในบรรยากาศแบบสบาย ๆ และบริษัทมีแผนที่จะขยายร้านกาแฟ BlueCup
เพื่อให้ถึงกลุ่มเป้าหมายทั้งประเทศ

3.2.2 กลุ่มธุรกิจที่ดำเนินการโดย บริษัทย่อย

(1) บริษัท เอส แอนด์ พี โกลเบิล จำกัด

ทุนจดทะเบียนเรียกชำระแล้ว 50 ล้านบาท โดยบริษัทถือหุ้นร้อยละ 80 ดำเนินธุรกิจร้านอาหารใน
ต่างประเทศ มีรายละเอียดดังนี้

(1.1) ธุรกิจร้านอาหารในต่างประเทศ

กลุ่ม เอส แอนด์ พี
เป็นตัวอย่างหนึ่งของการทำธุรกิจร้านอาหารที่ประสบความสำเร็จทั้งตลาดในประเทศ
และต่างประเทศ
และบริษัทถือได้ว่าเป็นหนึ่งของตัวแทนวัฒนธรรมไทยด้านอาหารในต่างแดนโดยมีการขยายสาขาในต่างประเทศ
ในลักษณะลงทุนทางตรงและการร่วมทุนกับนักลงทุนท้องถิ่นในต่างประเทศ ณ วันที่ 31 ธันวาคม
2555 บริษัทมีร้านอาหารในต่างประเทศ รวม 22 สาขา ใน 7 ประเทศ ดังนี้

  --------------- ------- ------------- --------- ------- -------- ------ --------- -------
                  อังกฤษ   สวิสเซอร์แลนด์   ออสเตรีย   ไต้หวัน   สิงคโปร์   จีน     มาเลเซีย   รวม

  Patara          4       1             1                 1        1                8

  SUDA            1                                                                 1

  Siam Kitchen                                            5                         5

  Bangkok Jam                                     3       3                         6

  Bangkok Beat                                                            2         2
  Bistro                                                                            

  รวม             5       1             1         3       9        1      2         22
  --------------- ------- ------------- --------- ------- -------- ------ --------- -------

-   Patara: Fine Thai Cuisine

ร้านอาหารไทยให้บริการในบรรยากาศหรู อาหารไทยรสแท้แต่ก้าวทันยุคสมัยสไตล์ตะวันตก มี 4
สาขา ในประเทศอังกฤษ และมี 1 สาขา ในประเทศ สวิสเซอร์แลนด์ ออสเตรีย สิงคโปร์ และจีน

-   SUDA: Thai Cafe Restaurant

แบรนด์น้องใหม่ใต้ปีกบริหารของ S&P Global
เป็นร้านอาหารไทยที่นำเสนอความหลากหลายของอาหารไทยที่ถูกใจผู้บริโภครุ่นใหม่ของศตวรรษที่
21 ทั่วโลก

-   Siam Kitchen: Authentic Thai Restaurant

ร้านอาหารที่ขายอาหารไทยที่เป็นที่นิยมและเป็นที่ยอมรับของคนต่างชาติ ร้าน Siam Kitchen
ได้รับสัญลักษณ์ Halal จึงเป็นร้านอาหารไทยแบรนด์เดียวที่สามารถเข้าถึงกลุ่มผู้บริโภคชาวมุสลิม
ตั้งอยู่ในประเทศสิงคโปร์ 5 สาขา

-   Bangkok Jam (Singapore)/ Bangkok Beat Bistro (Malaysia) : Thai and
    Pan-Asian cuisine

อาหารไทยที่ได้อิทธิพลจากประเทศในภูมิภาคเอเชียเป็นร้านสำหรับหนุ่มสาววัยทำงานที่ต้องการความ
ทันสมัยทันใจทุกความต้องการ มี 3 สาขาในประเทศสิงคโปร์ และไต้หวัน และเปิดใหม่ 2
สาขาในประเทศมาเลเซีย ภายใต้ แบรนด์ “Bangkok Beat Bistro”

  (2) บริษัท เอส แอนด์ พี แอสเซท จำกัด

ทุนจดทะเบียนเรียกชำระแล้ว 1 ล้านบาท โดยบริษัทถือหุ้นร้อยละ 99.93
ดำเนินธุรกิจในการพัฒนาอสังหาริมทรัพย์

  (3) บริษัท เอส แอนด์ พี ฟู้ดโซลูชั่น จำกัด

เดิมชื่อ บริษัท เอส แอนด์ พิซซานอตติ (ประเทศไทย) จำกัด มีทุนจดทะเบียนเรียกชำระแล้ว 20
ล้านบาท โดยบริษัทถือหุ้นร้อยละ 99.99 ดำเนินธุรกิจจัดส่งพิซซ่าและอาหารอิตาเลียน โดยเมื่อวันที่
1 สิงหาคม 2553 บริษัทได้หยุดการดำเนินกิจการ และได้โอนทรัพย์สินให้แก่ บริษัท เอส แอนด์ พี
ซินดิเคท จำกัด (มหาชน)

  (4) บริษัท เอส แอนด์ พี อินเตอร์เนชั่นแนลฟู้ดส์ จำกัด

ทุนจดทะเบียนเรียกชำระแล้ว 10 ล้านบาท จัดตั้งบริษัทขึ้นเมื่อวันที่ 27 กรกฎาคม 2555
โดยบริษัทถือหุ้นร้อยละ 99.99 ดำเนินธุรกิจร้านอาหารในประเทศไทย
ปัจจุบันมีร้านอาหารญี่ปุ่นแบบแฟรนไชส์ ภายใต้แบรนด์ Maisen

-   ร้านไมเซน

ทงคัตสึไมเซน คือ ร้านอาหารประเภททงคัตสึ หรือหมูชุบแป้งทอดที่มีประวัติอันยาวนานมาตั้งแต่ปี
ค.ศ. 1965และได้รับความนิยมจากคนญี่ปุ่นทั่วประเทศ โดยได้รับการขนานนามว่าเป็น
“ทงคัตสึที่อร่อย..นุ่ม จนใช้ตะเกียบตัดได้” ในปี 2012 ทงคัตสึไมเซนได้ฉลองการเข้าสู่ปีที่ 48
ด้วยการร่วมมือทางธุรกิจกับ S&P เปิดร้านทงคัตสึไมเซนร้านแรกในประเทศไทยที่ชั้น B
สีลมคอมเพล็กซ์ เพื่อให้คนไทยได้ลิ้มลองทงคัตสึที่ปรุงด้วยกรรมวิธีที่พิถีพิถัน ชุบเกล็ดขนมปังกรอบเบา
ราวกับกลีบดอกไม้ที่ผลิบาน และซอสสูตรเฉพาะทงคัตสึ
จนได้ทงคัตสึในฝันที่อร่อยนุ่ม...ไม่เหมือนใคร

3.2.3 กลุ่มธุรกิจที่ดำเนินการโดย บริษัทร่วม

  (1) บริษัท เอชดี ดิสทริบิวเตอร์ส (ประเทศไทย) จำกัด

ทุนจดทะเบียนเรียกชำระแล้ว 100 ล้านบาทโดยบริษัทถือหุ้นร้อยละ 47.99
ดำเนินธุรกิจนำเข้าและจัดจำหน่าย ไอศกรีม “ฮาเก้น-ดาส”

-   Häagen Dazs Café : Super Premium Ice-Cream

ฮาเก้น-ดาส ไอศกรีมซูเปอร์พรีเมี่ยมคุณภาพสูงระดับโลก
ด้วยการบรรจงคัดสรรเฉพาะส่วนผสมชั้นเยี่ยมจากทั่วทุกมุมโลก
นำมาผลิตเป็นไอศกรีมเนื้อแน่นนุ่มละมุนกับรสชาติที่หลากหลาย อร่อย เข้มข้น
สัมผัสช่วงเวลาอันแสนพิเศษนี้ได้ที่ ฮาเก้น-ดาสคาเฟ่ ทั้ง 38 แห่งทั่วประเทศไทย
และจุดขายทั้งในโรงแรม ร้านอาหารไฮเปอร์มาร์เก็ต และ ซูเปอร์มาร์เก็ต ชั้นนำทั่วไป

  (2) บริษัท ฟู้ดเฮ้าส์ เคเทอร์ริ่ง เซอร์วิสเซส จำกัด

ทุนจดทะเบียนและเรียกชำระแล้ว 10 ล้านบาทโดยบริษัทถือหุ้นร้อยละ 49.97
ดำเนินธุรกิจให้บริการด้านโภชนาการที่หลากหลายในลักษณะแคนทีน หรือรับจ้างเหมา
การทำอาหารให้กับกลุ่มสถาบันต่างๆ เช่น โรงพยาบาล โรงงานอุตสาหกรรม
และสถานศึกษาต่างๆโดยเป็นการร่วมทุนกับบริษัทพรอพเพอร์ตี้ แคร์ เซอร์วิสเซส (ประเทศไทย)
จำกัด ในเครือบริษัทโอซีเอส ประเทศอังกฤษ ภายใต้แบรนด์ “ฟู้ดเฮ้าส์” (FoodHouse)

3.3 โครงสร้างรายได้

3.3.1 รายได้แยกตามประเภทช่องทางการจัดจำหน่าย

ในปี 2555 กลุ่มบริษัทมีรายได้จากการขายและบริการจำนวน 6,527 ล้านบาท
เพิ่มขึ้นจากงวดเดียวกันของ ปีก่อนเป็นจำนวน 648 ล้านบาท โดยมีอัตราการเติบโตร้อยละ 11.03
โดยมีกำไรสุทธิจำนวน 708 ล้านบาท ซึ่งเพิ่มขึ้นจาก ปีก่อน 254 ล้านบาท
คิดเป็นอัตราการเติบโตสูงถึงร้อยละ 55.97

รายได้จากการขายและบริการ
รายได้จากการขายและบริการเพิ่มขึ้นจาก 5,879 ล้านบาท ในปี 2554 เป็น 6,527 ล้านบาทในปี
2555 หรือมีอัตราการขยายตัวร้อยละ 11.03
สามารถแบ่งแยกตามประเภทช่องทางการจัดจำหน่ายได้ ดังนี้

  รายได้แยกตามประเภทช่องทางการจัดจำหน่าย (หน่วย: ล้านบาท)

+---------------------------+-------+------+--------+------+----------+
| ช่องทางการจำหน่าย           | ปี     |      | ปี 2554 |      | เพิ่มขึ้น    |
|                           | 2555  |      |        |      | (ลดลง )  |
|                           |       |      |        |      |          |
|                           |       |      |        |      | ร้อยละ    |
+---------------------------+-------+------+--------+------+----------+
|                           | จำน   | ร    | จำ     | ร    |          |
|                           | วนเงิน | ้อยละ | นวนเงิน | ้อยละ |          |
+---------------------------+-------+------+--------+------+----------+
| ธุรกิจร้าน                   | 5,025 | 7    | 4,557  | 7    | 10.27    |
| อาหารและเบเกอรี่ภายในประเทศ |       | 6.99 |        | 7.51 |          |
+---------------------------+-------+------+--------+------+----------+
| ธุรกิจข                     | 645   | 9.88 | 561    | 9.54 | 14.97    |
| ายส่งอาหารและเบเกอรี่สำเร็จรูป |       |      |        |      |          |
+---------------------------+-------+------+--------+------+----------+
| ธุรกิจร้านอาหารในต่างประเทศ   | 853   | 1    | 757    | 1    | 12.68    |
|                           |       | 3.07 |        | 2.88 |          |
+---------------------------+-------+------+--------+------+----------+
| อื่น ๆ *                    | 4     | 0.06 | 4      | 0.07 | 0.00     |
+---------------------------+-------+------+--------+------+----------+
| รวมทั้งสิ้น                   | 6,527 | 10   | 5,879  | 10   | 11.03    |
|                           |       | 0.00 |        | 0.00 |          |
+---------------------------+-------+------+--------+------+----------+

* รายได้จากการให้เช่าสถานที่แก่บุคคลภายนอก

(1) ธุรกิจร้านอาหารและเบเกอรี่ภายในประเทศ

ในปี 2555 รายได้จากธุรกิจนี้มีสัดส่วนร้อยละ 76.99 ของรายได้จากการขายและบริการ
เพิ่มขึ้นจากงวดเดียวกันของปีก่อนเป็นจำนวน 468 ล้านบาท โดยมีอัตราการเติบโตร้อยละ 10.27
อันเนื่องมาจากการเติบโตของยอดขายของร้านอาหารและเบเกอรี่ของจุดขายเดิมประกอบกับยอดขายจากการเปิดจุดขายเพิ่มเติม
ซึ่งในปี 2555
บริษัทมีการขยายสาขาร้านอาหารและเบเกอรี่ภายใต้แบรนด์ต่างๆภายในประเทศจำนวน 46 สาขา
โดยแบ่งเป็นร้านอาหาร 13 สาขา และร้านเบเกอรี่ 33 สาขา รวมจุดขายของบริษัท ณ วันสิ้นปี
2555 ที่ 417 สาขา โดยแบ่งเป็นร้านอาหาร 116 สาขา และร้านเบเกอรี่ 301 สาขา
โดยบริษัทยังคงมุ่งเน้นการเปิดสาขาใหม่ในพื้นที่ต่างจังหวัดต่อเนื่องจากปีก่อน
เนื่องจากบริษัทมองเห็น
ศักยภาพและกำลังซื้อของผู้บริโภคที่มีแนวโน้มที่ดีในภูมิภาคต่างๆของประเทศไทย
และยังมีอัตราค่าเช่าและค่าแรงงานที่ต่ำกว่าพื้นที่ในเขตกรุงเทพฯ นอกจากนี้
บริษัทยังได้มีการวางแผนกลยุทธ์ทางการตลาดในด้านการส่งเสริมการขายผ่านสื่อโฆษณาต่างๆ
เพื่อสร้างความรู้สึกที่ดีและมั่นใจในคุณภาพของผลิตภัณฑ์ตราสินค้า (แบรนด์) “เอส แอนด์ พี”
อย่างต่อเนื่อง
อย่างไรก็ตามบริษัทได้แสวงหาโอกาสในการนำผลิตภัณฑ์ใหม่ภายใต้แบรนด์ใหม่เข้ามานำเสนอต่อผู้บริโภคด้วยเช่นในปลายปี
2555บริษัท ได้เปิดร้านอาหารญี่ปุ่นประเภทหมูชุบแป้งทอด หรือทงคัตสึ ภายใต้แบรนด์ Maisen
ซึ่งได้รับการตอบรับจากผู้บริโภคเป็นอย่างดี

(2) ธุรกิจขายส่งอาหารและเบเกอรี่สำเร็จรูป

ในปี 2555 รายได้จากธุรกิจนี้มีสัดส่วนร้อยละ 9.88 ของรายได้จากการขายและบริการ
เพิ่มขึ้นจากงวดเดียวกันของปีก่อนเป็นจำนวน 84 ล้านบาท โดยมีอัตราการเติบโตร้อยละ 14.97
เนื่องจากบริษัทได้ใช้กลยุทธ์การขยายฐานลูกค้าตามการขยายสาขาของธุรกิจ Modern Trade
และการจัดหากลุ่มพันธมิตรร้านค้ารายใหม่ที่มีศักยภาพในการ สนับสนุนธุรกิจให้มีการเติบโตเพิ่มขึ้น

(3) ธุรกิจร้านอาหารในต่างประเทศ

ในปี 2555 รายได้จากธุรกิจนี้มีสัดส่วนร้อยละ 13.07 ของรายได้จากการขายและบริการ
เพิ่มขึ้นจากงวดเดียวกันของปีก่อนเป็นจำนวน 96 ล้านบาท โดยมีอัตราการเติบโตร้อยละ 12.68
เนื่องจากคุณภาพของอาหารและการให้บริการในสาขาต่างประเทศได้รับความนิยมจากลูกค้าเพิ่มขึ้น
โดยในปี 2555 กลุ่มธุรกิจร้านอาหารในต่างประเทศได้เปิดร้านอาหารเพิ่มขึ้น 2 สาขา
ภายใต้แบรนด์ Bangkok Beat Bistro ในประเทศมาเลเซีย และภายใต้แบรนด์ Bangkok Jam
3 สาขา ในประเทศสิงคโปร์ และไต้หวัน

3.3.2 รายได้แยกตามรายผลิตภัณฑ์

รายได้จากการขายและบริการเพิ่มขึ้นจาก 5,879 ล้านบาท ในปี 2554 เป็น 6,527 ล้านบาทในปี
2555 หรือมีอัตราการขยายตัวร้อยละ 11.03 สามารถแบ่งแยกตามประเภทรายผลิตภัณฑ์ ดังนี้

รายได้แยกตามรายผลิตภัณฑ์ (หน่วย: ล้านบาท)

+-----------------------+--------+------+--------+------+------------+
| ผลิตภัณฑ์                | ปี 2555 |      | ปี 2554 |      | เพิ่มขึ้น      |
|                       |        |      |        |      | (ลดลง )    |
|                       |        |      |        |      |            |
|                       |        |      |        |      | ร้อยละ      |
+-----------------------+--------+------+--------+------+------------+
|                       | จำ     | ร    | จำ     | ร    |            |
|                       | นวนเงิน | ้อยละ | นวนเงิน | ้อยละ |            |
+-----------------------+--------+------+--------+------+------------+
| เบเกอรี่                | 2,952  | 4    | 2,687  | 4    | 9.86       |
|                       |        | 5.23 |        | 5.71 |            |
+-----------------------+--------+------+--------+------+------------+
| อา                    | 1,919  | 2    | 1,732  | 2    | 10.80      |
| หารและเครื่องดื่มในประเทศ |        | 9.40 |        | 9.46 |            |
+-----------------------+--------+------+--------+------+------------+
| อาหารในต่างประเทศ      | 853    | 1    | 757    | 1    | 12.68      |
|                       |        | 3.07 |        | 2.88 |            |
+-----------------------+--------+------+--------+------+------------+
| ผลิตภัณฑ์อาหาร **        | 590    | 9.04 | 520    | 8.85 | 13.46      |
+-----------------------+--------+------+--------+------+------------+
| ผลิตภัณฑ์อื่น ๆ ***        | 213    | 3.26 | 183    | 3.10 | 16.39      |
+-----------------------+--------+------+--------+------+------------+
| รวมทั้งสิ้น               | 6,527  | 10   | 5,879  | 10   | 11.03      |
|                       |        | 0.00 |        | 0.00 |            |
+-----------------------+--------+------+--------+------+------------+

  ** ผลิตภัณฑ์อาหารที่ผลิตโดยโรงงานของบริษัท ประกอบด้วย อาหารสำเร็จรูปแช่แข็ง ไส้กรอก
  เยลลี่ และผลิตภัณฑ์กลิ่นสี

  *** ประกอบด้วยผลิตภัณฑ์รับจ้างผลิตภายใต้แบรนด์ S&P สินค้าฝากขาย ผลิตภัณฑ์เบ็ดเตล็ดอื่นๆ
  และรายได้จากการให้เช่าสถานที่

ในปี 2555 ผลิตภัณฑ์เบเกอรี่ยังคงครองสัดส่วนส่วนแบ่งรายได้จากการขายและบริการสูงที่สุด
คือร้อยละ 45.23 ในขณะที่สัดส่วนของอาหารและเครื่องดื่มในประเทศอยู่ที่ร้อยละ 29.40
ด้านอัตราการเติบโตของยอดขายกลุ่มเบเกอรี่ มีอัตราการเติบโตอยู่ที่ร้อยละ 9.86
โดยเป็นผลจากการขยายสาขาใหม่และการเพิ่มยอดขายในสาขาเดิมโดยการพัฒนา
รูปแบบผลิตภัณฑ์ให้มีความหลากหลายและเป็นที่ต้องการของกลุ่มผู้บริโภค
การส่งเสริมการขายในรูปแบบต่าง ๆ
ส่วนอาหารและเครื่องดื่มในประเทศมีการขยายตัวในอัตราร้อยละ 10.80
โดยบริษัทได้มีการปรับเพิ่มรายการอาหารใหม่ ๆ การเพิ่มรายการอาหารเพื่อสุขภาพ
การจัดกลุ่มชุดอาหารพิเศษตามเทศกาลต่าง ๆ ซึ่งทำให้บริษัทได้รับการตอบรับจากกลุ่มลูกค้า
ทั้งรายเก่าและรายใหม่เป็นอย่างดี